CELEX: 32016R0603
Language: ro
Date: 2016-04-18 00:00:00
Title: Regulamentul de punere în aplicare (UE) 2016/603 al Consiliului din 18 aprilie 2016 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

20.4.2016   
               
               
                  RO
               
               
                  Jurnalul Oficial al Uniunii Europene
               
               
                  L 104/8
               
            REGULAMENTUL DE PUNERE ÎN APLICARE (UE) 2016/603 AL CONSILIULUI
      din 18 aprilie 2016
      privind punerea în aplicare a Regulamentului (UE) nr. 267/2012 privind măsuri restrictive împotriva Iranului
      CONSILIUL UNIUNII EUROPENE,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (1), în special articolul 46 alineatul (2),
      având în vedere propunerea Înaltului Reprezentant al Uniunii pentru afaceri externe și politica de securitate,
      întrucât:
      
                  (1)
               
               
                  La 23 martie 2012, Consiliul a adoptat Regulamentul (UE) nr. 267/2012.
               
            
                  (2)
               
               
                  La 14 iulie 2015, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu Iranul cu privire la o soluție amplă pe termen lung la problema nucleară iraniană. Prin punerea în aplicare cu succes a planului comun de acțiune cuprinzător (JCPOA) se va asigura caracterul exclusiv pașnic al programului nuclear iranian și ridicarea globală a tuturor sancțiunilor legate de domeniul nuclear.
               
            
                  (3)
               
               
                  La 20 iulie 2015, Consiliul de Securitate al Organizației Națiunilor Unite a adoptat Rezoluția (RCSONU) 2231 (2015) de susținere a JCPOA, solicitând punerea sa în aplicare deplină conform calendarului stabilit în JCPOA și prevăzând acțiuni care să se desfășoare în conformitate cu JCPOA.
               
            
                  (4)
               
               
                  JCPOA, astfel cum a fost susținut de RCSONU 2231 (2015), prevede în special că Uniunea va elimina măsurile restrictive în vigoare împotriva anumitor persoane și entități la „data tranziției” (18 octombrie 2023), care este la opt ani de la „data adoptării” (18 octombrie 2015), sau mai devreme, pe baza unui raport întocmit de directorul general al Agenției Internaționale pentru Energie Atomică (AIEA) pentru Consiliul guvernatorilor AIEA și, în paralel, pentru Consiliul de Securitate al ONU, care arată că AIEA a ajuns la concluzia că toate materialele nucleare din Iran continuă să fie folosite în activități pașnice („concluzia extinsă”).
               
            
                  (5)
               
               
                  Consiliul a examinat expunerea de motive cu privire la o entitate care face obiectul măsurilor restrictive până în ziua tranziției și a decis că aceasta ar trebui să fie actualizată.
               
            
                  (6)
               
               
                  Rubrica din anexa la prezentul regulament ar trebui să se aplice până la 22 octombrie 2016.
               
            
                  (7)
               
               
                  Prin urmare, Regulamentul (UE) nr. 267/2012 ar trebui modificat în consecință,
               
            ADOPTĂ PREZENTUL REGULAMENT:
      Articolul 1
      Anexa IX la Regulamentul (UE) nr. 267/2012 se modifică în conformitate cu anexa la prezentul regulament.
      Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Luxemburg, 18 aprilie 2016.
         
            
               Pentru Consiliu
            
            
               Președintele
            
            F. MOGHERINI
         
      
      
         (1)  JO L 88, 24.3.2012, p. 1.
      
         ANEXĂ
         Se introduce următoarea rubrică în partea I.B din anexa IX la Regulamentul (UE) nr. 267/2012 până la 22 octombrie 2016:
         I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului.
         B.   Entități
         
            
                         
                     
                     
                        Nume
                     
                     
                        Date de identificare
                     
                     
                        Expunere de motive
                     
                     
                        Data includerii pe listă
                     
                  
                        „7a (*).
                     
                     
                        Bank Saderat Iran (inclusiv toate sucursalele) și filialele acesteia:
                     
                     
                        Bank Saderat Tower, 43 Somayeh Ave, Teheran, Iran.
                     
                     
                        Prin gestionarea de acreditive pentru Organizația Industriilor de Apărare (DIO) în martie 2009, Bank Saderat a încălcat dispozițiile RCSONU 1737 care a desemnat DIO și, în consecință, a solicitat înghețarea fondurilor, activelor financiare și resurselor economice ale acesteia și a interzis punerea lor la dispoziția acestei. În urma gestionării acreditivelor respective, Bank Saderat asistat de asemenea DIO în încălcarea interdicției prevăzute de RCSONU 1747 privind achiziționarea și furnizarea de către Iran de arme și materiale conexe.
                     
                     
                         
                     
                  
                        
                                    (a)
                                 
                                 
                                    Bank Saderat PLC (Londra)
                                 
                              
                     
                        5 Lothbury, Londra, EC2R 7HD, Regatul Unit
                     
                     
                        Filială deținută în proporție de 100 % de Bank Saderat
                     
                     
                         
                     
                  
         
            (*)  În conformitate cu Regulamentul de punere în aplicare (UE) 2016/603 al Consiliului, prezenta rubrică se aplică până la 22 octombrie 2016.”